อยากทราบว่ามันคือ รอยอะไรหรอครับ ผมไม่เคยมีเพศสัมพันธุ์ครับ ปกติผมช่วยตัวเองอยู่บ่อยๆครับ แล้วมันเคยเป็นแผลตรงที่มีรอยดำๆอ่ะครับ เป็นไปได้ไหมครับว่า มันคือรอยแผลเก่า ช่วยหน่อยนะครับ ผมกังวลมาก😥
สวัสดีค่ะ รอยดำที่ขึ้นที่อวัยวะเพศอาจเป็น- เป็นแผลฟกช้ำ ที่อาจเกิดจากการช่วยตัวเองบ่อยๆ หรือรุนแรง จนทำให้เกิดการบาดเจ็บของหลอดเลือดเล็กๆ ใต้ผิวหนัง และเกิดเลือดรั่วออกมาอยู่ในชั้นใต้ผิวหนัง โดยในช่วงแรกจะเห็นเป็นสีแดงๆ หลังจากนั้นจะค่อยๆ เปลี่ยนเป็นสีม่วงน้ำเงินออกดำได้ ตามจึงด้วยสีออกเขียวและกลายเป็นสีเหลืองน้ำตาล หลังจากนั้นก็จะหายได้เป็นปกติเอง- เป็น post-inflammatory hyperpigmentation คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง เช่น เกิดตามหลังการมีผื่นคัน การโดนสารเคมีบางชนิด หรือเกิดหลังจากที่เคยมีแผลมาก่อน เป็นต้น ทั้งนี้- เป็นไฝ (melanocytic nevus) มีหลายลักษณะด้วยกัน อาจจะเป็นจุดเรียบ ๆ หรือเป็นตุ่มนูน อาจเป็นสีเดียวกับผิวหนังบริเวณข้างๆ หรือเป็นสีน้ำตาล หรือสีดำ มีขนาดได้ตั้งแต่ประมาณ 1 มิลลิเมตร ถึง 1 เซนติเมตร รูปร่างกลมหรือรี ผิวอาจเรียบหรือขรุขระก็ได้หากรอยดำดังกล่าว ไม่ขยายขนาดขึ้นเรื่อยๆ ไม่เจ็บ ไม่ปวด ไม่คัน ก็ไม่ได้อันตรายอะไร ไม่จำเป็นต้องรักษาอะไร แต่หากรอยดำขยายขนาดขึ้นหรือมีจำนวนเพิ่มขึ้น มีอาการอื่นๆ เช่น เจ็บ ปวด คัน ก็ควรไปพบแพทย์เพื่อตรวจวินิจฉัยค่ะ ในเบื้องต้น หากจะช่วยตัวเอง ก็ไม่ควรรุนแรงเกินไป และไม่ควรใช้สิ่งของมากระแทกกับอวัยวะเพศค่ะ